[{"text_idx": "#000003", "text": "Punaarmee ehk \u201evenelased\u201c, nagu kogu Kesk- ja Ida-Euroopa neid nimetas, teatavasti ei lahkunud, vaid ka\u0308itus vallutajana, ma\u0308ssides oma kohalolu sellegipoolest vabastaja kuvandisse. Nn vabastatute hulgas see mu\u0308u\u0308t va\u0308ga su\u0308gavaid juuri ei ajanud, tegemist oli peamiselt oma tarbeks mo\u0303eldud ilusa valega. Nii et ajupesu asemel vo\u0303iksime pisut poeetiliselt ra\u0308a\u0308kida autoajupesust ehk lu\u0308hidalt autopesust. Selle asemel, et 1924. ja 1939. aasta (ning arvukate muude episoodide) kogemustest o\u0303ppust vo\u0303tta ning naaberrahvaste vene-lembust mitte u\u0308le hinnata, haarasid Kremli doktrina\u0308a\u0308rid kinni u\u0308ksikutest 1945. aastal na\u0308htud ro\u0303o\u0303muavaldustest ja surusid a\u0308mbri endale nii su\u0308gavale pa\u0308he, et tegelikkus ta\u0308iesti silmist kadus ja on kadunud ta\u0308nini."}, {"text_idx": "#000018", "text": "To\u0303si, maailm ei olnud enam pa\u0308ris harmooniline. Need olid ikkagi 1970ndad. Na\u0308iteks noori ja vanu juba vastandati. Vastandasin isegi, saamata siiski aru, mida ta\u0308hendab too jutt, et \u00abku\u0308llalt palju ei ko\u0303nelda noorteprobleemidest\u00bb. Ma ei osanud mingeid erilisi noorteprobleeme tuvastada peale selle, et noor inimene on veel liiga noor, et olla ta\u0308iskasvanu. Teadsin, et see la\u0308heb u\u0308le."}, {"text_idx": "#000020", "text": "Mehed vajasid naisi ja naised vajasid mehi. Mehed ei osanud tollal eriti su\u0308u\u0308a teha ega sokke no\u0303eluda (tollal nimelt no\u0303eluti sokke, mitte ei ostetud uusi), naised ja\u0308lle maju ehitada ja puid lo\u0303hkuda. Seeto\u0303ttu ei tundnud keegi end alava\u0308a\u0308rse vo\u0303i to\u0303rjutuna. Ko\u0303iki oli vaja \u2013 mehi, et peres oleks peremees, ja naisi, et peres oleks perenaine. Mo\u0303nes peres oli mees perenaine ja naine peremees, mo\u0303nes peres oli naine nii perenaine kui ka peremees \u2013 igasuguseid asju tuli ette. Aga u\u0308ldiselt oli naise asi olla naine, mehe asi olla mees."}, {"text_idx": "#000021", "text": "Nu\u0308u\u0308d la\u0308nnu igavesti ne armsa aja ammugi. Enam ei tohi o\u0308elda \u00abmehed ei nuta\u00bb, vaid tuleb o\u0308elda \u00abka mehed vo\u0303ivad nutta\u00bb. Enam ei tohi ma\u0308nguasjamuuseum kutsuda poisse poistepa\u0308evale, sest muuseum kaevatakse seksismi eest kohtusse. Enam ei tohi koolis ko\u0303nelda na\u0308puto\u0308o\u0308d tegevast emast ja traktoriga po\u0303ristavast isast, sest see olla aegunud stereotu\u0308u\u0308pide taastootmine. Enam ei tohi u\u0308lepea ko\u0303nelda emast ja isast, sest moodsas maailmas olevat vo\u0303imalik, et lapsel on hoopistu\u0308kkis kaks ema vo\u0303i kaks isa, vo\u0303i et tal on ainult kas ema vo\u0303i isa ja ko\u0303ik see olla u\u0308liva\u0308ga loomulik asi."}]